Навабранцы 336 рэактыўнай артылерыйскай брыгады застылі ў чаканні: ужо праз некалькі хвілін давядзецца прамовіць словы воінскай прысягі ў прысутнасці камадзіраў, бацькоў, сяброў і знаёмых. Павітаць пачынаючых рэактыўшчыкаў прыйшлі таксама старшыня раённага Савета дэпутатаў Аляксандр Пузік, начальнік ракетных войск і артылерыі краіны генерал-майор Генадзь Казлоўскі, ваенны камісар Асіповіцкага і Клічаўскага раёнаў падпалкоўнік Мікалай Гоман, ганаровы салдат брыгады генерал-лейтэнант у адстаўцы Iван Васільевіч Жураўлевіч, настаяцель Крыжа-Уздзвіжанскага храма протаіерэй Аляксандр Кісялёў. А ад імя ўсіх матуль да байцоў звярнулася маці аднаго з навабранцаў Наталля Ліпкіна.